
ZAPISNIK 
7. sjednice Vijeća Mjesnog odbora Lipnica,
održane u subotu, 18. prosinca 2021. godine
 s početkom u 15,00 sati


Nazočni članovi Vijeća: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Nazočni službenik Gradskog ureda za mjesnu samoupravu: Petar Vukelić, viši stručni suradnik.

Predsjedava Ivan Kovačić, predsjednik Vijeća.

Ivan Kovačić konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu te daje na glasovanje zapisnik s 6. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 6. sjednice.
Ivan Kovačić predlaže sljedeći

DNEVNI RED:

[bookmark: _Hlk523472998]1. Prijedlog zaključka o povremenom korištenju prostora mjesne samouprave, Lipnička cesta 36, za razdoblje od 1. siječnja do 31. prosinca 2022.
2. Prijedlog zaključka o zamolbi za provjeru imovinsko-pravnog statusa derutnog objekta
3. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog zaključka o povremenom korištenju prostora mjesne samouprave, Lipnička cesta 36, za razdoblje od 1. siječnja do 31. prosinca 2022.

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno donosi sljedeći:


ZAKLJUČAK
	

1. DOMOVINSKOM POKRETU,  Zagreb, odobrava se povremeno korištenje prostora mjesne samouprave Lipnica, Lipnička cesta 36, četvrtkom od 18,00 – 20,00 sati, te teče od 1. siječnja 2022. do 31. prosinca 2022.

2. Prostor iz točke 1. ovog zaključka, koristiti će politička stranka Domovinski pokret, bez naknade.

3. Politička stranka Domovinski pokret obvezuje se postupati sa pažnjom dobrog gospodara u 
korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.


Ad 2) Prijedlog zaključka o zamolbi za provjeru imovinsko-pravnog statusa derutnog objekta

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
[bookmark: _GoBack]Vijeće glasa te jednoglasno donosi sljedeći:

ZAKLJUČAK
o zamolbi za provjeru imovinsko-pravnog statusa derutnog objekta

1. Vijeće Mjesnog odbora Lipnica raspravljalo je o derutnom objektu  u Lipnici na Lipničkoj cesti 38 te opasnosti koju predstavljaju dijelovi zida i crijepovi koji padaju s objekta na javnu površinu.

2. Vijeće Mjesnog odbora Lipnica moli da se provjeri imovinsko-pravni status objekta u Lipnici, na Lipničkoj cesti 38 (k.č. 2422 k.o. Dragonožec) te povratno Vijeću dostavi informacija tko upravlja objektom.

3. Ovaj se zaključak dostavlja Gradskom uredu za mjesnu samoupravu na dalje postupanje.

Ad 3) Pitanja, prijedlozi i obavijesti

Ivan Kovačić izvijestio je kako se nasipa makadamski put u ulici Holbenjaki. 
Goran Pavičić i Dinko Kovačić upozorili su da je jarak na Lipničkoj cesti kod k.br. 2 zaštopan zemljom i lišćem te da na prometnici postoji velika količina slijepljenog lišća. 
Ivan Kovačić zamolio je da se informacija o zaštopanom jarku i slijepljenom lišću na prometnici dostavi Zagrebačkim cestama.
Hrvoje Azinović upozorio je na problem poplavljivanja kolnika prometnice u ulici Ravnice.

Daljnje rasprave nije bilo, te je Vijeće završilo s radom u 16,00 sati.

Zapisnik sastavio: 							     
Gradski ured za mjesnu samoupravu

KLASA: 026-02/21-002/2350
URBROJ: 251-06-11-809-21-2
Lipnica, 18. prosinca 2021.
  

                                     					          Predsjednik Vijeća
                                                                                                   Mjesnog odbora Lipnica
         
Ivan Kovačić
